Man gevonnis ná hy tiener onthoofAljar Swartz. Foto: Catherine Rice/ANA Regter Elize Steyn het Swartz verlede maand skuldig bevind aan moord met voorbedagte rade, asook drie aanklagte van aanhitsing tot moord. Swartz het vroeër vanjaar erken dat hy Lee Adams (15) op 17 Oktober 2013 verwurg het. Hy het hom daarna verskeie kere met ŉ mes gesteek voordat hy hom onthoof het. ŉ Veiligheidswag het Adams se liggaam by ŉ verlate skoolgebou gevind. Sy kop is later gevind waar dit in Swartz se tuin begrawe is. Carine Theunissen, die staatsaanklaer, het tydens die eindbetoog in die verhoor aan die hof gesê dat Adams na die verlate skool gelok is onder die voorwendsel dat die twee saam sou dagga rook. Swartz het glo beplan om Adams se kop aan ŉ sangoma te verkoop vir R5 000.